मेघालय के मुख्यमंत्री कॉनरैड संगमा अपने परिवार के साथ दक्षिणी तुरा सीट पर गुरुवार को हो रहे उपचुनाव के लिए मतदान करने पहुंचे. मेघालय की दक्षिणी तुरा और रानीकोर विधानसभा सीटों पर उपचुनाव के लिए गुरुवार को मतदान हो रहा है. रानीकोर में दोपहर 1 बजे तक 46.89 फीसदी मतदान दर्ज किया गया, जबकि दक्षिणी तुरा में 48 फीसदी मतदान दर्ज हुआ. दक्षिणी तुरा सीट विधायक अगाथा के. संगमा के त्यागपत्र के बाद खाली हुई थी, जबकि रानीकोर सीट से पांच बार विधायक रह चुके मार्टिन एम. डैन्गो ने इस्तीफा दिया था.